SAY NO TO GLOVES – Unglove your Love
Ek voel al lank lus vir ‘n lekker positiewe storie. ‘n Storie wat inspireer eerder as vermaan (jammer). En hier vind ek dit toe onder my neus.
My sussie, Anza, is nou 3de jaar op Universiteit. Sy studeer Spraak-Taal Terapie by die Universiteit van Pretoria en gaan tuis in Huis Magrietjie (die pienk koshuis), waar ek ook agt jaar gelede gewoon het. Maar dis ‘n storie vir ‘n ander dag.
Huis Magrietjie se koshuiskamers werk bietjie anders as die tipiese lang gang met kamers en ‘n gedeelde badkamer op die punt. Die koshuis bestaan uit klein woonstelle met 5 of 6 kamers elk, en elk ‘n klein kombuisie, sitkamertjie en badkamer. Elke groep studente wat in ‘n woonstel bly besluit dus hoe dit daar werk. En hierdie groep studente, waarmee my sussie ‘n woonstel deel (mens noem hul flat mates), het nie net besluit wie moet wanneer skottlegoed was nie. Hulle het hulle verantwoordelikheid na ‘n volgende groen vlak (pardon the pun) geneem:
Daar is ‘n liedjie wat vir my ‘n kreed is op my reis met die aarde. Dis dalk glad nie hoe Arno Carstens dit bedoel het toe hy dit geskryf het nie. Maar dit raak my so diep dat ek dit na die hemele wil skreeu wanneer ek dit luister. Sodra mens kan sê: dis ons sin, hierdie ondier, die gemaskerde, gewapende dier, dan kan jy hom veg en sy krag wegneem. Maar jy moet eers sien dat hy ook aan jou behoort.
So ontwaak in hierdie uur van nood. Laat die storie aan joú behoort. Sê eendag wanneer ons almal in die skoon lug, omring deur bome en skoon oseane staan, dat jy deel was van die begin van moeder aarde se herstel en nie van haar ondergang nie.
Arno Carstens – Ontwaak
Die som van ons probleme stuur vir almal ‘n boodskap van hoop.
Ek dink my vriend is die messias, eenvoudig volmaak.
Verafsku deur die massas, alleen denkend en knaend onvanpas.
Sou dit hy wees wat die wêreld eendag laat herontwaak.
Ontwaak in hierdie uur van nood.
Laat die storie aan jou behoort.
Waar daar rook is is daar ‘n vuur, ontwakend self gemaskerde dier.
Ek verstik in hierdie fokken rook.
O dis ons s’n (onsin) hierdie ondier.
Die gebou val ‘n waterwal, ontwakend self agter die masker, ja agter die masker ‘n gewapende dier.
Die son skryf vir almal ‘n getikte brief met ‘n pen.
Om ons te herinner aan die prag van eenvoud en ons doel om te verken, verken.
Ontwortel omhoog, voorwaarts sag.
In hierdie oerwoud is jy die byl, in hierdie leeftyd is jy die gesag.
Ek verstik in hierdie rook.
O dis onsin hierdie ondier.
Die gebou val ‘n waterwal, ontwakend self agter die masker, ja agter die masker ‘n gemaskerde dier.
Hy sê ons moet glimlag en dans in die tronke van verdriet en nooit opsy staan vir ‘n beter lied.
‘n Atoombom van hartstog is net tydelik my vriend en jou voorbeeld van blydskap is sterker as verdriet.
Die gebou val ‘n waterwal, ontwakend self agter die masker, agter die masker ‘n gewapende dier.
Tags be the change, eco friendly, mother earth, planet